На основу члана 9. став 3. Закона о комуналној полицији („Службени гласник Републике Српске“, број 28/13), чл. 36. и 87. Статута града Градишка („Службени гласник града Градишка“, бр. 4/17 и 5/19), Скупштина града Градишка на сједници одржаној дана 14.07.2020. године донијела је

**ОДЛУКУ**

**о допуни Одлуке о комуналном реду**

Члан 1.

У Одлуци о комуналном реду („Службени гласник општине Градишка“, бр. 11/13 и 7/17) и („Службени гласник града Градишка, број: 6/19) иза члана 16. додаје се нови члан 16а који гласи:

„Члан 16а

(1) Забрањено је свако прљање, писање и цртање на јавним саобраћајним површинама, без одобрења надлежног органа управе.

(2) Забрањено је свако прљање, писање и цртање садржаја увредљивог карактера на јавним саобраћајним површинама и објектима (стамбени, пословни и др.објекти).

(3) Забрањено је цртање и писање графита на фасадама објеката (стамбени, пословни и др. објекти) и другим површинама, без сагласности власника (заједнице етажних власника или већине станара) и одобрења надлежног органа управе.

(4) У случају цртања, писања графита и прљања фасада објеката садржајем увредљивог карактера орган Управе надлежан за комунално - инспекцијски и инспекцијски надзор наредиће уклањање увредљивог садржаја.

Члан 2.

У члану 103. у става (1) иза тачке у) додаје се нова тачка ф) која гласи:

„ ф) Врши радње забрањене чланом 16а“.

Члан 3.

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-138/20

Датум: 14.07.2020. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић